**Obvodná poľovnícka komora Košice**

**usporiada**

**verejnú streleckú súťaž o pohár**

**OPK Košice v guľovom štvorboji G 200**

**11. októbra 2025**

**v priestoroch streleckého areálu v Nižnej Hutke**

**Organizačný výbor:**

**Riaditeľ preteku :** Mgr. Ivan Staš

**Hlavný rozhodca :** Ing. Ondrej Dvouletý

**Rozhodcovský zbor :** deleguje OPK Košice

**Jury :** ustanovuje sa na strelnici

**Zdravotná služba :** zabezpečí usporiadateľ

**Technická služba :** personál strelnice Nižná Hutka

**Časový harmonogram preteku:**

## Sobota 11. Októbra 2025

07:30 – 08:00 registrácia, tréning

8:15 otvorenie preteku, žrebovanie poradia strelcov

8:30 – 11:00 súťažná streľba

13:00 predpokladané ukončenie preteku, vyhlásenie výsledkov.

**Štartovné :**

Vklad vopred prihláseného účastníka **15,- €**

Vklad vopred neprihláseného účastníka **20,- €**

## Propozície:

Súťažiť sa bude podľa platného streleckého poriadku SPK a týchto propozícií a to za každého počasia.

**Rozsah pretekov:**

1. **Líška sediaca** – vzdialenosť pri G 200 – 100 m, 5 výstrelov v časovom limite 5 minút. Mieridlá mechanické alebo optické bez obmedzenia, poloha strelca v ľahu bez opory.
2. **Srnec** - vzdialenosť pri G 200 – 100m, 5 výstrelov v časovom limite 5 minút. Mieridlá mechanické alebo optické bez obmedzenia, poloha strelca v stoji s oporou o pevnú tyč, alebo bez opory.
3. **Kamzík** - vzdialenosť pri G 200 – 100 m, 5 výstrelov v časovom limite 5 minút. Mieridlá mechanické alebo optické bez obmedzenia, poloha strelca v stoji s oporou o voľne postavenú tyč, alebo bez opory.
4. **Diviak –** vzdialenosť pri G 200 – 100 m, 5 výstrelov v časovom limite 5 minút. Mieridlá mechanické alebo optické bez obmedzenia, poloha strelca v stoji bez opory.

**Zbrane a strelivo:**

Prípustné sú všetky poľovnícke guľovnice, ktoré vyhovujú platnej legislatíve a podľa zákona o poľovníctve sa môžu používať na lov zveri; do hmotnosti 5000 g, vrátane streleckej optiky s montážou, záveru a zásobníka. Nie sú prípustné terčovnice, vojenské guľovnice a špeciálne guľovnice používané na lov ťažkej tropickej zveri. Najmenší povolený kaliber .22 Hornet. Použitie napináčika je povolené. Povolené sú plné pažby s nastaviteľnou lícnicou a pätkou, ako aj pažby s otvorom pre palec. Automatické (samonabíjacie) guľovnice sa musia používať ako jednoranové. Ďalej sú zakázané zbrane vybavené rôznymi druhmi bipodov - dvoj nožičiek, úsťových bŕzd, hlavňovým závažím a vyvážením, len rámovou pažbou, hubovitým (napr. molitan, penová guma) predpažbím a pätkou v tvare háku. Zakázané sú zbrane s pažbou vybavenou akýmikoľvek protišmykovými pomôckami (zdrsňovacie pásky, nálepky, gumové náplaste a pod.) a účelovými zárezmi, resp. vyhĺbeninami určenými pre uľahčenie umiestnenia opory pevnej a voľnej tyče.

Strelivo je povolené len s poľovníckou laboráciou vrátane celoplášťového. Je zakázané strelivo s oceľovým jadrom a svietiace strelivo.

***Prihlásiť sa môžete telefonicky alebo prostredníctvom mailu.***

***Tel.kontakt : Ing. Dominika Mihaličová: + 421 908 087 465***

***Mail: kosice@opk.sk***

***Mgr. Ivan Staš, riaditeľ preteku***